[{"text_idx": "#000001", "text": "Mae eich preifatrwydd yn bwysig iawn i ni ac rydym felly wedi adnweyddu ein polisi preifatrwydd i fod yn gymwys a deddfwriaeth GDPR newydd. Gellir gweld y polisi drwy glicio yma."}, {"text_idx": "#000007", "text": "A daeth y Gair yn gnawd..."}, {"text_idx": "#000010", "text": "ymateb i Iddew gan Dyfed Edwards"}, {"text_idx": "#000012", "text": "oes dim dwywaith am rinweddau llenyddol y nofel, felly, ond mae rhywbeth amlwg ar goll o\u2019i phortread o\u2019r \u2018Iddew\u2019.\nYr Iddew dan sylw yw Yeshua bar-Yo\u0302sep Natz\u2019rat. Iesu, mab Joseff o Nasareth, ond mae hwn yn berson gwahanol iawn i\u2019r un a welwn ar dudalennau\u2019r Testament Newydd ac y dathlwn ei ddyfodiad adeg y Nadolig. Oes unrhyw werth ysbrydol i\u2019r gwaith hwn, felly? Oes, er gwaetha\u2019r cyfyngiadau hyn."}, {"text_idx": "#000013", "text": "Iddew yw teitl y nofel ac awyrgylch, naws, cefndir cwbl Iddewig sydd i\u2019r nofel. Mae\u2019r nofel yn llawn enwau Iddewig, defodau Iddewig a chymeriadau Iddewig \u2013 yn union fel yr Efengylau."}, {"text_idx": "#000014", "text": "Mae\u2019n bwysig i ni Gristnogion peidio a\u0302 chymryd Iesu a\u2019i neges allan o\u2019i gyd-destun gwreiddiol a\u2019i osod yn ein cyd-destun cyfoes ni yn syth. Y broblem o wneud hyn yw ein bod yn colli byrdwn, ergyd a neges wreiddiol Iesu Grist. O anwybyddu cefndir hanesyddol Judas Maccabeus, er enghraifft, nid ydym yn gallu gwerthfawrogi gorymdaith Iesu Grist i mewn i Jerwsalem ar gefn asyn yn llawn. O beidio a\u0302 deall perthynas Iddewon a\u0302 Samariaid mae\u2019r ffaith i Iesu sgwrsio a\u2019r wraig o Samaria ger Ffynnon Jacob yn ddim byd mwy na hanes diddorol yn hytrach na hanes sy\u2019n dangos fod Iesu yn croesawu pawb, yn torri ffiniau ac mai ef yw\u2019r Meseia i\u2019r holl fyd, yn Iddewon ac yn Samariaid. O beidio a\u0302 deall y neges wreiddiol a rhoi cot gyfoes, orllewinol ar Iesu, gallwch gamddehongli\u2019r efengyl gan ddarllen y Beibl drwy sbectol gyfoes. Iddew, oedd Iesu Grist yn pregethu Teyrnas Dduw \u2013 nid dyn gwyn a\u0302 Chaneuon Ffydd dan ei gesail neu iPhone yn ei boced."}, {"text_idx": "#000016", "text": "Wrth ystyried Iesu\u2019r Iddew a\u2019i gefndir Iddewig mae rhywun hefyd yn meddwl am sefyllfa wleidyddol fregus ein dydd o\u2019r twf mewn troseddau casineb ers refferendwm Brexit a pholisi\u0308au syfrdanol llywodraeth Donald Trump. Mae gwrth-semitiaeth, hiliaeth a senoffobia ar gynnydd a gwleidyddiaeth asgell dde yn ffynnu ac yn cael ei chefnogi gan lawer sy\u2019n arddel Cristnogaeth. Da o beth i ni ddwyn i gof mai Iddew oedd ein Gwaredwr ni, yn caru ac yn maddau, yn dymchwel muriau, nid eu hadeiladu."}, {"text_idx": "#000021", "text": "Rhyfeddod yr efengyl yw i\u2019r Duw sanctaidd, dibechod ddod yn gnawd ar ffurf Iesu Grist. Gobaith, canolbwynt a rhyfeddod y Nadolig yw i\u2019r Gair ddod yn gnawd."}]